SET ปิดตลาดส่งท้ายปีบวกทะลุ 10 จุด รับแรงซื้อหุ้นบลูชิพ
SET ปิดตลาดส่งท้ายปีบวกทะลุ 10 จุด รับแรงซื้อหุ้นบลูชิพ โดยดัชนีปิดตลาดวันนี้ ที่ระดับ 1,753.71 จุด บวก 10.42 จุด หรือ 0.60% มูลค่าการซื้อขาย 4.54 หมื่นล้านบาท
29 ธ.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,753.71 จุด บวก 10.42 จุด หรือ 0.60% มูลค่าการซื้อขาย 4.54 หมื่นล้านบาท
10 หุ้นดันดัชนีวันนี้

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ได้รับแรงซื้อกลับหลังจากที่เจอแรง Take profit อันเป็นผลจากการปิดสัญญา Single Stock Future ทำให้หุ้นในกลุ่มพลังงาน และปิโตรเคมี กดดันให้ดัชนีปรับตัวลงมากเมื่อวานนี้ ซึ่งวันนี้มีแรงซื้อเข้ามาในหลายกลุ่มอุตสาหกรรม ทั้งกลุ่มแบงก์ และกลุ่มพลังงาน โดยยังได้แรงหนุนจากเม็ดเงินของกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ขณะที่ตลาดฯยังไม่มีข่าวใหม่เข้ามา
ส่วนแนวโน้มการลงทุนในสัปดาห์แรกของปี 2561 คาดว่าตลาดฯ ปรับขึ้นได้ต่อเนื่อง โดยให้แนวรับ 1,740 จุด ส่วนแนวต้าน 1,770 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 2,955.86 ล้านบาท ปิดที่  65.00 บาท เพิ่มขึ้น  2.75 บาท
SCC มูลค่าการซื้อขาย 1,770.55 ล้านบาท ปิดที่ 484.00 บาท เพิ่มขึ้น  4.00 บาท
AOT มูลค่าการซื้อขาย 1,744.61 ล้านบาท ปิดที่  68.00 บาท เพิ่มขึ้น  1.25 บาท
BANPU มูลค่าการซื้อขาย 1,715.84 ล้านบาท ปิดที่  19.50 บาท ลดลง   0.10 บาท
PTT มูลค่าการซื้อขาย 1,525.33 ล้านบาท ปิดที่ 440.00 บาท เพิ่มขึ้น  2.00 บาท